
Amendamentul		1

Propunere de regulament
Considerentul 1 a (nou)
	

	Textul propus de Comisie
	Amendamentul

	
	(1a)	Mercurul este o substanță chimică care reprezintă o preocupare pentru mediu la nivel mondial din cauza răspândirii sale în atmosferă la mare distanță, a persistenței sale în urma introducerii sale antropice în mediu și a capacității sale de bioacumulare în ecosisteme. Mercurul are, de asemenea, efecte negative considerabile asupra sănătății umane și este transmis de la mame la copii prin placentă sau prin alăptare. Poluarea mediului cu mercur poate rezulta din activități antropice, cum ar fi gestionarea insuficientă a deșeurilor de mercur, incinerarea sau aplicarea necorespunzătoare a separatoarelor obligatorii în cabinetele stomatologice.



Amendamentul		2

Propunere de regulament
Considerentul 4
	

	Textul propus de Comisie
	Amendamentul

	(4)	Având în vedere disponibilitatea alternativelor fără mercur, este oportun să se interzică utilizarea amalgamului dentar pentru tratamentul dentar al tuturor membrilor populației, menținându-se totuși posibilitatea utilizării amalgamului dentar pentru pacienții cu nevoi medicale specifice. Pentru a preveni ca amalgamul dentar, care este interzis pe piața Uniunii, să fie fabricat pentru export din Uniune, este necesar să se interzică fabricarea și exportul de amalgam dentar. Prin urmare, articolul 10 din Regulamentul (UE) 2017/852 trebuie modificat în consecință.
	(4)	Având în vedere disponibilitatea alternativelor fără mercur, accesibilitatea din punct de vedere financiar a materialelor alternative și tranziția actuală către plombe dentare fără mercur în multe state membre, este oportun să se interzică utilizarea amalgamului dentar pentru tratamentul dentar al tuturor membrilor populației, menținându-se totuși posibilitatea utilizării amalgamului dentar pentru pacienții cu nevoi medicale specifice. Trecerea la alternative fără mercur pentru plombele dentare a progresat deja în multe state membre, ceea ce evidențiază că această interdicție este fezabilă și necesară, fiind o modalitate eficientă din punctul de vedere al costurilor de a preveni poluarea suplimentară cu mercur. Pentru a preveni ca amalgamul dentar, care este interzis pe piața Uniunii, să fie fabricat pentru export din Uniune, este necesar să se interzică fabricarea și exportul de amalgam dentar. Prin urmare, articolul 10 din Regulamentul (UE) 2017/852 trebuie modificat în consecință.



Amendamentul		3

Propunere de regulament
Considerentul 4 a (nou)
	

	Textul propus de Comisie
	Amendamentul

	
	(4a)	Crematoriile reprezintă o sursă importantă de emisii de mercur în atmosferă și, chiar și odată cu eliminarea treptată a amalgamului dentar, crematoriile vor continua să contribuie la poluarea cu mercur a aerului, a apei și a solului. Este necesar să se colecteze informații cu privire la măsurile puse în aplicare în statele membre și să se elaboreze orientări pentru crematorii, cu scopul de a ajunge la o prevenire adecvată a poluării și de a atenua impactul asupra mediului și a sănătății umane.



Amendamentul		16
Propunere de regulament
Considerentul 4 b (nou)
	

	Textul propus de Comisie
	Amendamentul

	
	(4b)	Pentru a limita impactul socioeconomic al trecerii la plombe dentare fără mercur asupra costurilor asistenței stomatologice pentru pacienți și pentru dentiști, statele membre ar trebui să facă eforturi pentru a se asigura că sunt disponibile rambursări adecvate pentru alternativele fără mercur. Eliminarea treptată a amalgamului dentar ar trebui să fie însoțită, după caz, de formarea profesională a dentiștilor, pentru ca aceștia să se adapteze la noile tehnici.




Amendamentul		4

Propunere de regulament
Considerentul 5
	

	Textul propus de Comisie
	Amendamentul

	(5)	Articolul 4 alineatul (1) din Directiva 2011/65/UE a Parlamentului European și a Consiliului44 interzice introducerea pe piața Uniunii și importul în Uniune de anumite echipamente electrice și electronice care conțin mercur. Anexa III la directiva respectivă enumeră, printre alte elemente, anumite lămpi cu adaos de mercur exceptate de la interdicția menționată până la datele specificate în anexa respectivă. Derogarea menționată a expirat deja la 13 aprilie 2016 pentru lămpile neliniare cu fosfat halogenat și va expira la 24 februarie 2023 sau la 24 februarie 2027 pentru anumite lămpi fluorescente compacte, lămpi fluorescente liniare și lămpi cu (vapori de) sodiu de înaltă presiune destinate iluminatului general, precum și pentru lămpile fluorescente neliniare cu trifosfor. În plus, anumite lămpi fluorescente liniare destinate iluminatului general se regăsesc pe lista celor care urmează să fie interzise în Decizia MC-4/3 adoptată în cadrul celei de-a patra reuniuni, care a avut loc în perioada 21-25 martie 2022, a Conferinței părților la Convenția de la Minamata privind mercurul45. Decizia respectivă a fost sprijinită de Uniune prin Decizia (UE) 2022/549 a Consiliului46. Întrucât în prezent unele dintre aceste lămpi nu se regăsesc în partea A din anexa II la Regulamentul (UE) 2017/852, acestea ar trebui, din motive de coerență, să fie incluse în aceasta pentru a interzice fabricarea și exportul lor începând cu datele prevăzute în anexa III la Directiva 2011/65/UE și cu cele mai ambițioase date incluse în Decizia MC-4/3.
	(5)	Articolul 4 alineatul (1) din Directiva 2011/65/UE a Parlamentului European și a Consiliului44 interzice introducerea pe piața Uniunii și importul în Uniune de anumite echipamente electrice și electronice care conțin mercur. Anexa III la directiva respectivă enumeră, printre alte elemente, anumite lămpi cu adaos de mercur exceptate de la interdicția menționată până la datele specificate în anexa respectivă. Derogarea menționată a expirat deja la 13 aprilie 2016 pentru lămpile neliniare cu fosfat halogenat, la 24 februarie 2023 pentru anumite lămpi fluorescente compacte, la 24 august 2023 pentru lămpile fluorescente liniare destinate iluminatului general. Pentru lămpile fluorescente neliniare cu trifosfor, derogarea expiră la 24 februarie 2025. Derogarea pentru majoritatea lămpilor cu (vapori de) sodiu de înaltă presiune destinate iluminatului general, cu indice de culoare îmbunătățit, a expirat la 24 februarie 2023, în timp ce pentru celelalte lămpi, precum și pentru alte lămpi cu (vapori de) sodiu de înaltă presiune destinate iluminatului general, derogarea va expira la 24 februarie 2025. În plus, anumite lămpi fluorescente liniare destinate iluminatului general se regăsesc pe lista celor care urmează să fie interzise în Decizia MC-4/3 adoptată în cadrul celei de-a patra reuniuni, care a avut loc în perioada 21-25 martie 2022, a Conferinței părților la Convenția de la Minamata privind mercurul45. Decizia respectivă a fost sprijinită de Uniune prin Decizia (UE) 2022/549 a Consiliului46. Întrucât este oportun să se interzică exportul din Uniune al lămpilor cu adaos de mercur rămase cât mai curând posibil și întrucât în prezent unele dintre aceste lămpi nu se regăsesc în partea A din anexa II la Regulamentul (UE) 2017/852, acestea ar trebui, din motive de coerență, să fie incluse în aceasta pentru a interzice fabricarea și exportul lor începând cu datele precizate în anexa III la Directiva 2011/65/UE și cu cele mai ambițioase date incluse în Decizia MC-4/3. În plus, se pot obține beneficii conexe semnificative prin eliminarea treptată, cât mai curând posibil, a exportului de lămpi cu adaos de mercur, având în vedere că alternativele fără mercur sunt mai eficiente din punct de vedere energetic și, prin urmare, ar împiedica eliberarea de tone de emisii de CO2.

	__________________
	__________________

	44 Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (JO L 174, 1.7.2011).
	44 Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (JO L 174, 1.7.2011).

	45 Decizia (UE) 2022/549 a Consiliului din 17 martie 2022 privind poziția care urmează să fie adoptată în numele Uniunii Europene în cadrul celui de al doilea segment al celei de a patra reuniuni a Conferinței părților la Convenția de la Minamata privind mercurul în ceea ce privește adoptarea unei decizii de modificare a anexelor A și B la respectiva convenție (JO L 107, 6.4.2022, p. 78).
	45 Decizia (UE) 2022/549 a Consiliului din 17 martie 2022 privind poziția care urmează să fie adoptată în numele Uniunii Europene în cadrul celui de al doilea segment al celei de a patra reuniuni a Conferinței părților la Convenția de la Minamata privind mercurul în ceea ce privește adoptarea unei decizii de modificare a anexelor A și B la respectiva convenție (JO L 107, 6.4.2022, p. 78).

	46 Decizia (UE) 2022/549 a Consiliului din 17 martie 2022 privind poziția care urmează să fie adoptată în numele Uniunii Europene în cadrul celui de al doilea segment al celei de a patra reuniuni a Conferinței părților la Convenția de la Minamata.
	[bookmark: _GoBack]46 Decizia (UE) 2022/549 a Consiliului din 17 martie 2022 privind poziția care urmează să fie adoptată în numele Uniunii Europene în cadrul celui de al doilea segment al celei de a patra reuniuni a Conferinței părților la Convenția de la Minamata privind mercurul în ceea ce privește adoptarea unei decizii de modificare a anexelor A și B la respectiva convenție (JO L 107, 6.4.2022, p. 78).



Amendamentul		5

Propunere de regulament
Considerentul 5 a (nou)
	

	Textul propus de Comisie
	Amendamentul

	
	(5a)	Având în vedere efectele negative ale mercurului și ale compușilor de mercur asupra sănătății umane și a mediului, expunerea și emisiile ar trebui reduse cât mai mult posibil. Rapoartele recente arată că întreprinderile europene produc și exportă compuși de mercur, care sunt folosiți pentru utilizări neautorizate, în special în produsele cosmetice. Prin urmare, Comisia ar trebui să prezinte un raport privind punerea în aplicare și asigurarea respectării Convenției de la Minamata, în special în ceea ce privește utilizarea mercurului și a compușilor de mercur în produsele cosmetice și fabricarea, importul și exportul de mercur și de compuși de mercur pentru utilizări neautorizate. Comisia ar trebui să evalueze în continuare celelalte utilizări ale mercurului, de exemplu în porozimetrie, faruri și vaccinuri, precum și necesitatea de a modifica lista surselor mari de deșeuri și, după caz, să propună măsuri pentru eliminarea treptată a acestor utilizări și reglementarea producției, importului și exportului în astfel de scopuri.



Amendamentul		6
Propunere de regulament
Considerentul 5 b (nou)
	

	Textul propus de Comisie
	Amendamentul

	
	(5b)	Având în vedere absența unor sisteme adecvate de colectare a produselor cu adaos de mercur în deșeurile electronice și neelectronice, depozitele de deșeuri și incineratoarele de deșeuri continuă să elibereze emisii secundare de mercur, ceea ce subliniază necesitatea ca aceste produse să fie colectate separat și într-un mod rațional din punct de vedere ecologic.



Amendamentul		7

Propunere de regulament
Articolul 1 – paragraful 1 – punctul 1 – litera a
Regulamentul (UE) 2017/852
Articolul 10 – alineatul 2 a (nou)
	

	Textul propus de Comisie
	Amendamentul

	2a.	Începând cu 1 ianuarie 2025, amalgamul dentar nu se folosește în tratamentele dentare ale niciunui membru al populației, decât dacă acest lucru este considerat strict necesar de către medicul dentist din motive legate de nevoile medicale specifice ale pacientului.
	2a.	Începând cu 1 ianuarie 2025, amalgamul dentar nu se folosește în tratamentele dentare ale niciunui membru al populației, decât dacă acest lucru este considerat strict necesar de către medicul dentist din motive justificate în mod corespunzător legate de nevoile medicale specifice ale pacientului.



Amendamentul		8
Propunere de regulament
Articolul 1 – paragraful 1 – punctul 1 a (nou)
Regulamentul (UE) 2017/852
Articolul 11 – alineatul 1 a (nou)
	

	Textul propus de Comisie
	Amendamentul

	
	(1a)	La articolul 11 se adaugă următorul alineat:

	
	„Produsele cu adaos de mercur care se află încă în circulație și care nu mai pot fi utilizate sunt considerate deșeuri și sunt colectate separat și într-un mod rațional din punct de vedere ecologic.”



Amendamentul		9

Propunere de regulament
Articolul 1 – paragraful 1 – punctul 1 b (nou)
Regulamentul (UE) 2017/852
Articolul 18 – alineatul 3 a (nou)
	

	Textul propus de Comisie
	Amendamentul

	
	(1b)	La articolul 18 se adaugă următorul alineat:

	
	„3a.	Până la 30 iunie 2024 și, ulterior, o dată la doi ani, statele membre raportează Comisiei cu privire la măsurile planificate și puse în aplicare pentru a reduce emisiile și evacuările de mercur provenite de la crematorii.

	
	Comisia pune la dispoziția publicului datele privind măsurile raportate de statele membre în conformitate cu primul paragraf.”



Amendamentul		10

Propunere de regulament
Articolul 1 – paragraful 1 – punctul 1 c (nou)
Regulamentul (UE) 2017/852
Articolul 19 – alineatul 1 a (nou)
	

	Textul propus de Comisie
	Amendamentul

	
	(1c)	La articolul 19 se introduce următorul alineat:

	
	„1a. 	Până la 31 decembrie 2025, Comisia prezintă Parlamentului European și Consiliului un raport privind reducerea emisiilor de mercur și a evacuărilor provenite de la crematorii pe baza raportării menționate la articolul 18 alineatul (3a) și, după caz, elaborează orientări privind tehnologiile de reducere menite să controleze și să reducă emisiile și evacuările de mercur provenite de la crematorii, ținând seama de orientările existente.”



Amendamentul		11

Propunere de regulament
Articolul 1 – paragraful 1 – punctul 1 d (nou)
Regulamentul (UE) 2017/852
Articolul 19 – alineatul 2 a (nou)
	

	Textul propus de Comisie
	Amendamentul

	
	(1d)	La articolul 19 se introduce următorul alineat:

	
	„2a.	Până la 30 iunie 2026, Comisia prezintă Parlamentului European și Consiliului un raport de evaluare a fezabilității retragerii derogărilor pentru utilizarea amalgamului dentar, menționate la articolul 10, până în 2030. Raportul prezintă, de asemenea, impactul asupra sănătății pacienților în general și a pacienților care depind de plombe dentare pe bază de amalgam.

	
	Dacă este cazul, Comisia prezintă măsuri împreună cu raportul său menționat la primul paragraf.

	
	Cel târziu până la 31 decembrie 2026, Comisia prezintă Parlamentului European și Consiliului un raport privind:

	
	(a) 	punerea în aplicare și asigurarea respectării convenției, inclusiv în ceea ce privește eliminarea treptată a mercurului din produsele cosmetice până în 2025 de către părțile la convenție și controlul și eliminarea fabricării, importului și exportului de compuși de mercur pentru practici ilegale în Uniune și la nivel mondial;

	
	(b)	 necesitatea de a elimina treptat celelalte utilizări ale mercurului, cum ar fi în cazul farurilor și al porozimetriei;

	
	(c) 	necesitatea de a extinde lista surselor de deșeuri de mercur menționate la articolul 11.

	
	Împreună cu raportul său menționat la al treilea paragraf de la prezentul alineat, Comisia, după caz, propune măsuri, precum revizuirea Regulamentului (UE) nr. 649/2012 al Parlamentului European și al Consiliului1a și restricții la exporturile de clorură de azidă mercurică (HgNH2Cl).

	
	__________________________________

	
	1a Regulamentul (UE) nr. 649/2012 al Parlamentului European și al Consiliului din 4 iulie 2012 privind exportul și importul de produse chimice care prezintă risc (JO L 201, 27.7.2012, p. 60).”



Amendamentul		12

Propunere de regulament
Articolul 1 – paragraful 1 – punctul 1 e (nou)
Regulamentul (UE) 2017/852
Articolul 19 – alineatul 3
	

	Textul în vigoare
	Amendamentul

	
	(1e)	La articolul 19, alineatul (3) se înlocuiește cu următorul text:

	3. 	Dacă este cazul, Comisia prezintă o propunere legislativă împreună cu rapoartele sale menționate la alineatele (1) și (2).
	"3. 	Dacă este cazul, Comisia prezintă o propunere legislativă împreună cu rapoartele sale menționate la prezentul articol.”



Amendamentul		13

Propunere de regulament
Anexă – paragraful 1 – punctul 2
Regulamentul (UE) 2017/852
Anexa II – partea A – intrarea 4a
	Textul propus de Comisie

	„4a. Lămpile cu trifosfor destinate iluminatului general care nu se regăsesc la poziția 4 litera (a).
	31.12.2027

	Amendamentul

	„4a. Lămpile cu trifosfor destinate iluminatului general care nu se regăsesc la poziția 4 litera (a).
	31.12.2025



Amendamentul		14

Propunere de regulament
Anexă – paragraful 1 – punctul 2
Regulamentul (UE) 2017/852
Anexa II – partea A – intrarea 4c
	Textul propus de Comisie

	4c. Lămpi neliniare cu trifosfor.
	31.12.2027

	Amendamentul

	4c. Lămpi neliniare cu trifosfor.
	31.12.2025



Amendamentul		15

Propunere de regulament
Anexă – paragraful 1 – punctul 3
Regulamentul (UE) 2017/852
Anexa II – partea A – intrarea 5a
	Textul propus de Comisie

	5a. Lămpi cu (vapori de) sodiu de înaltă presiune (HPS-uri) destinate iluminatului general.
	31.12.2025

	Amendamentul

	5a. Lămpi cu (vapori de) sodiu de înaltă presiune (HPS-uri) destinate iluminatului general cu:

(a)	P ≤ 105 W de peste 16 mg Hg;
(b)	105 W < P ≤ 155 W de peste 20 mg Hg;
(c)	P > 155 W de peste 25 mg Hg.
	31.12.2025

